San Nicolas kraftverk

San Nicolas kraftverk, også kjent under forkortelsen CTSN, er et varmekraftverk i byen San Nicholas i provinsen Buenos Aires i Argentina. Det er et subkritisk varmekraftverk, og har en installert produksjonskapasitet på 650 MW, fordelt på seks turbiner. Anlegget ble påbegynt i 1950, og stod ferdig i 1975. I 1953 ble det installert to turbiner fra Siemens og to fra AEG, alle på 75 MW hver og med kokere levert av selskapet Steinmüller.AES Central Thermal San Nicholas - Global Energy Observatory, besøkt 7. desember 2019.
Alle generatorene var levert av Siemens. I 1976 ble det installert en 350 MW turbin produsert av Ansaldo med generator fra Erconi Marelli. Anlegget har også en liten 25 MW Alstom-turbin.AES Central Thermal San Nicholas - Global Energy Observatory, besøkt 7. desember 2019. 

Brenselkilden er kull og kilden for kjølevann er elven Paraná. I det samme komplekset ligger også San Nicholas gasskraftverk på 845 MW.AES Parana San Nicholas CCGT Power Plant - Global Energy Observatory, besøkt 7. desember 2019. 

Operatør siden 1993 er det amerikanske energiselskapet AES Corp, via datterselskapet Central Termica San Nicolas (AES Argentina). Selskapet betjener knappe 500 000 kunder i Buenos Aires. 

 Referanser 

Eksterne lenker
 Artikkel hos Global Energy Observatory.
 AES Corp → Argentine.
 IndustCards – «Gas- and Oil-Fired Plants in Argentina».

Kategori:Kullkraftverk i Argentina
Kategori:Buenos Aires (provins)
Kategori:Kraftverk etablert i 1975
Kategori:1970-årene i Argentina